**Проект!**

 **Образец № 9 /**за Обособена позиция № 2/

**ДОГОВОР ЗА ПРОДАЖБА И БАЛАНСИРАНЕ НА ЕЛЕКТРИЧЕСКА ЕНЕРГИЯ НА КРАЕН КЛИЕНТ № ..................../................ г.**

 Днес .............................. г., в гр. София, между:

 **„………………………………………………………….”**, вписано в Търговския регистър при Агенцията по вписванията с ЕИК: ………………., регистрирано на пазара на балансираща енергия като търговец, притежаващ Лицензия за търговия с електрическа енергия №…………………………………, с идентификационен номер на търговски участник ………………………, със седалище и адрес на управление: ……………………………………, представлявано от **………………………………………….. – ………………………….**, наричано по-долу за краткост **„ТЪРГОВЕЦ”**

 **и**

 **„ХОЛДИНГ БЪЛГАРСКИ ДЪРЖАВНИ ЖЕЛЕЗНИЦИ” ЕАД /„ХОЛДИНГ БДЖ” ЕАД/**, вписано в Търговския регистър при Агенцията по вписванията с ЕИК: 130822878, със седалище и адрес на управление: гр. София 1080, община Столична, район „Средец”, ул. „Иван Вазов” № 3, ИН по ДДС: BG 130822878, представлявано от **проф. д-р инж. Йордан Мирчев Митев - Изпълнителен директор** и с втори подпис, положен от **Димитър Михайлов - Главен счетоводител**, наричано по-долу за краткост **„КЛИЕНТ”**,

всяка поотделно наричани също така „Страна”, а заедно наричани „Страни”,

 на основание чл.100, ал.1 от Закона за енергетиката (ЗЕ), Правилата за търговия с електрическа енергия (ПТЕЕ), чл. 9, ал. 3 от Правилата за възлагане на поръчки в „Холдинг БДЖ” ЕАД и Решение на Съвета на директорите на „Холдинг БДЖ” ЕАД, взето по т. …… от Протокол № …../…………….. г., след проведен конкурс по реда на Правилата за провеждане на търг и конкурс и за сключване на договори за продажба и наем с работници и служители - Приложение № 1 към чл. 29, ал. 2 от Правилника за прилагане на Закона за публичните предприятия,

се сключи настоящият договор (наричан по-долу „Договор/ът”) за следното:

**РАЗДЕЛ І. ПРЕДМЕТ НА ДОГОВОРА**

**1.1.** ТЪРГОВЕЦЪТ продава активна нетна електрическа енергия на КЛИЕНТА, а КЛИЕНТЪТ купува и заплаща електрическата енергия в сроковете, по реда и при условията, описани по-долу в този Договор и съгласно приложенията към него.

**1.2.** ТЪРГОВЕЦЪТ в качеството си на координатор на стандартна балансираща група, регистрира КЛИЕНТА като непряк член на балансиращата група, съгласно ПТЕЕ и поема за своя сметка балансирането на присъединените към него от страна на КЛИЕНТА обекти.

**1.3.** ТЪРГОВЕЦЪТ изготвя за своя сметка прогнозиране на потреблението на присъединените към него обекти на КЛИЕНТА, описани в Приложение №2 на този договор.

**1.4.** ТЪРГОВЕЦЪТ извършва при необходимост регистрацията на КЛИЕНТА на либерализирания пазар на електрическа енергия, като подготвя всички необходими в тази връзка документи и осъществява съответните действия за успешната му регистрация. С настоящия договор КЛИЕНТЪТ упълномощава ТЪРГОВЕЦА при необходимост да сключи от негово име и за негова сметка изискуемите съгласно Закона за енергетиката и ПТЕЕ договори за достъп и пренос през електроразпределителната мрежа със съответния мрежови оператор, както и да сключи договор с доставчик от последна инстанция.

**РАЗДЕЛ ІІ. ВЛИЗАНЕ В СИЛА И СРОК НА ДЕЙСТВИЕ НА ДОГОВОРА**

**2.1.** Договорът влиза в сила от момента на подписването му и от двете страни.

**2.2.** Задълженията на ТЪРГОВЕЦА за продажба на електрическа енергия по този договор имат действие от 00:00 ч. на първото число на месеца, следващ месеца, в който е извършена регистрацията на КЛИЕНТА на пазара на електрическа енергия и след регистрацията му като член на посочената от ТЪРГОВЕЦА балансираща група.

**2.3.** Договор се сключва за срок от 1 (една) година, считано от началото на реалните доставки на ел.енергия, съгласно т.2.2**.**

# РАЗДЕЛ III. ЦЕНИ И ПЛАЩАНИЯ

3.1. Количества и цени.

3.1.1. Страните се споразумяват, че цената за доставка на 1 (един) MWh нетна активна електрическа енергия за всеки отчетен период/месец сe формира от сбора на оферираната фиксирана надбавка за администриране (балансиране) на доставената нетна активна електрическа енергия, в размер на .............. (словом ..............................................) лева и клиринговата почасова цена на Българска независима енергийна борса (БНЕБ) в сегмент „Пазар ден напред**”,** умножен по съответното потребление в същия час.

3.1.2. В предлаганата цена се включват всички разходи, свързани с администриране и балансиране на доставянето на електрическа енергия и всички други разходи, свързани с изпълнението на поръчката. В предлаганата цена не се начисляват допълнително суми за излишък и недостиг в балансиращата група.

3.1.3. Договорната цена по т. 3.1.1 не включва цена за задължение към обществото, цена за пренос през електропреносна мрежа, цена за достъп до електропреносната мрежа, цена за достъп до електроразпределителната мрежа, цена за пренос през електроразпределителна мрежа, акциз, ДДС и други законово въведени от компетентните органи цени.

3.1.4. Отделно от договорната цена по т. 3.1.1 за доставена електрическа енергия, КЛИЕНТЪТ заплаща на мрежовия оператор съответните суми за мрежови услуги по действащите и определени от КЕВР и/или друг компетентен орган цени за съответния период.

3.1.5.В случаите на небаланси на електрическа енергия същите са за сметка на ТЪРГОВЕЦА.

3.1.6. Оферираната от ТЪРГОВЕЦА фиксирана надбавка за администриране (балансиране) на доставената нетна активна електрическа енергия отразена в т.3.1.1 е константна величина по време на действие на договора, съгласно ценовото предложение на ТЪРГОВЕЦА – Приложение № 3 към настоящия договор.

3.1.6. Всички количества се отчитат съгласно средствата за търговско измерване в точките на присъединяване на КЛИЕНТА и/или неговия товаров профил, като общото прогнозно количество за периода на действие на договора е посочено в Приложение № 2. Посоченото в Приложение № 2 количество е прогнозно и не обвързва ВЪЗЛОЖИТЕЛЯ със задължението да го заяви през срока на действие на настоящия договор.

**3.2.** Фактуриране и плащания.

3.2.1. Фактурирането и плащането се извършват на базата на предоставените от мрежовия оператор валидирани стойности от средствата за търговско измерване (СТИ) за съответния период.

3.2.2.Страните се съгласяват, че ТЪРГОВЕЦЪТ фактурира на КЛИЕНТА и сумите, вследствие на установено неизмерване, непълно или неточно измерване, които Мрежовият оператор може да претендира от КЛИЕНТА, ведно с всички дължими добавки и преки и косвени данъци.

3.2.3. До 10 (десето) число на следващия месец, ТЪРГОВЕЦЪТ издава и изпраща на КЛИЕНТА фактура-оригинал за доставената електрическа енергия за календарен месец с дата последния ден на месеца на доставка. Фактурата се издава в съответствие с изискванията на действащото законодателство в Република България. КЛИЕНТЪТ се задължава да заплати дължимата сума в срок до 8 (осем) работни дни след издаване на фактурата. **Фактурата се издава на Поделение за почивна дейност към „Холдинг БДЖ“ ЕАД, БУЛСТАТ 1308228780478, МОЛ: Даниел Благоев, с адрес: гр. София, ул. Иван Вазов № 3** и се изпраща на посочения в Приложение № 2 към настоящия договор електронен адрес от КЛИЕНТА. Неполучаването на изпратеното съобщение с издадената фактура не освобождава КЛИЕНТА от задължението да заплати дължимите суми в срок, заедно с всички последици при неплащане и/или закъсняло плащане.

3.2.4. КЛИЕНТЪТ заплаща дължимите суми по издадени от ТЪРГОВЕЦА фактури по  **банков път** – в лева, на сметката на ТЪРГОВЕЦА (ДОСТАВЧИКА), вписана във фактурата.

**3.3.** Отговорности и санкции.

3.3.1. Страните не си дължат обезщетения в случай на въвеждане на ограничителен режим (чл.72 от ЗЕ), временно прекъсване на пазара или ограничаване на количествата за доставка от страна на Оператора на ЕЕС (ЕСО ЕАД) по реда и в случаите, указани в ПТЕЕ и Правилата за управление на електроенергийната система.

3.3.2. Върху размера на просрочените от КЛИЕНТА плащания за периода от датата на падежа до датата на плащане се дължи законната лихва в размер на основният лихвен процент (ОЛП) на БНБ плюс десет пункта.

3.3.3.В случай на забавено плащане повече от 30 /тридесет/ календарни дни ТЪРГОВЕЦЪТ има право да поиска от съответния мрежови оператор прекъсване на захранването на КЛИЕНТА на основание чл. 123 от Закона за енергетиката и съгласно сключените с мрежовите оператори рамкови договори.

3.3.4. В случай на самоволно възстановяване на захранването от страна на КЛИЕНТА, прекъснато по заявка на ТЪРГОВЕЦА, доставената електрическа енергия се отчита и фактурира при получаване на данните от средствата за търговско измерване и се заплащат от КЛИЕНТА по цената за недостиг, определена от ЕСО за съответния период на сетълмент, като върху нея допълнително се начисляват всички дължими суми да мрежови услуги, добавки и данъци.

**3.4.** Гаранция за изпълнение на договора.

3.4.1. При сключването на договора ТЪРГОВЕЦЪТ учредява Гаранция за изпълнение на договора - парична сума /депозит/, внесена по банкова сметка на КЛИЕНТА**,** с титуляр: „Холдинг БДЖ” ЕАД, банка: ЮРОБАНК БЪЛГАРИЯ АД, гр. София, IBAN: BG26 BPBI 79421037738501, BIC: BPBIBGSF, в размер на 7 000,00 (седем хиляди) лева.

3.4.2. КЛИЕНТЪТ има право да усвои такава част от гаранцията, която покрива отговорностите на ТЪРГОВЕЦАза неизпълнението на някоя от клаузите на договора, включително и размера на начислените неустойки.

3.4.3. Гаранцията за изпълнение не се освобождава от КЛИЕНТА, ако в процеса на изпълнение на договора е възникнал спор между страните относно неизпълнение на задълженията на ТЪРГОВЕЦА и въпросът е отнесен за решаване пред съд. При решаване на спора в полза на КЛИЕНТА той може да пристъпи към усвояване на гаранцията за изпълнение.

3.4.4. КЛИЕНТЪТ се задължава да възстанови на ТЪРГОВЕЦА сумата на гаранцията, намалена със сумите, усвоени по реда на т.3.4.2 и т.7.2.2 от договора до 30 /тридесет/ дни след изтичане на срока на договора.

 **РАЗДЕЛ ІV. ПРАВА И ЗАДЪЛЖЕНИЯ НА СТРАНИТЕ**

**4.1.** Права и задължения на ТЪРГОВЕЦА.

4.1.1. За продадените и доставени количества електрическа енергия до обектите на КЛИЕНТА, ТЪРГОВЕЦЪТ има право да получи уговорената цена, съгласно този договор.

4.1.2. ТЪРГОВЕЦЪТ се задължава да продаде и да обезпечи в място на доставяне количество електрическа енергия в съответствие с нуждите на КЛИЕНТА. Мястото/местата на доставка са описани в Приложение № 2 към настоящия договор.

4.1.3. ТЪРГОВЕЦЪТ фактурира доставената електрическа енергия, съгласно предоставените от мрежовия оператор валидирани стойности от средствата за търговско измерване (СТИ), в срока по т. 3.2.3.

4.1.4. ТЪРГОВЕЦЪТ се задължава да предостави на КЛИЕНТА всяка поискана информация, данни или документи в договорените срокове.

4.1.5. ТЪРГОВЕЦЪТ не носи отговорност за причинени на КЛИЕНТА вреди, вследствие на отклонения от нормативните изисквания за качество на доставяната електрическа енергия, настъпили по причина на неизправност на съоръженията за пренос и/или разпределение на електрическа енергия, аварийни и планови прекъсвания, оперативни превключвания и други.

**4.2.** Права и задължения на КЛИЕНТА

4.2.1. КЛИЕНТЪТ има право да получи необходимите му количества активна електрическа енергия, като се задължава да ги приеме в мястото/местата на доставка съгласно Приложение № 2.

4.2.2. КЛИЕНТЪТ се задължава да заплати на ТЪРГОВЕЦА цялата доставена му активна електрическа енергия на база предоставените от мрежовия оператор към ТЪРГОВЕЦА валидирани стойности от средствата за търговско измерване (СТИ).

4.2.3. КЛИЕНТЪТ се задължава да предостави на ТЪРГОВЕЦА необходимите за правилно изпълнение на този договор информация, данни или документи в посочените срокове.

4.2.4. КЛИЕНТЪТ прехвърля на ТЪРГОВЕЦА отговорността за балансиране на всички свои обекти, описани в Приложение № 2, като не дължи допълнително възнаграждение за това.

4.2.5. КЛИЕНТЪТ приема да съдейства на ТЪРГОВЕЦА с предоставяне на необходимата информация, позволяваща изготвянето на прогноза за потреблението му и евентуалните отклонения, от които възниква отговорност за балансиране от страна на ТЪРГОВЕЦА и да оказва необходимото съдействие на ТЪРГОВЕЦА за извършване на регистрацията на пазара на електрическа енергия, като всички такси, депозити и други такива разходи, изисквани от съответния оператор на мрежата са за сметка на КЛИЕНТА.

4.2.6. КЛИЕНТЪТ е длъжен да уведоми ТЪРГОВЕЦА в договорените срокове при невъзможност или забавяне на изпълнение на задълженията по настоящия договор, промяна на данните по регистрацията му в Търговския регистър, промяна на статута на обектите описани в Приложение № 2, промяна на лицата по т.5.2. от настоящия договор и други, касаещи отношенията по настоящия договор.

**РАЗДЕЛ V. ДОСТАВКА И ОБМЕН НА ИНФОРМАЦИЯ**

**5.1.** Доставка и товарови графици.

5.1.1. ТЪРГОВЕЦЪТ изготвя прогнозните дневни почасови товарови графици за потреблението на КЛИЕНТА за обектите, описани в Приложение № 2. Дневният график за доставка обхваща 24-часов период по българско часово време, съответно за 23- и 25-часов период в дните на преминаване към лятно и зимно часово време. За тази дейност ТЪРГОВЕЦЪТ няма право на допълнително възнаграждение.

5.1.2. ТЪРГОВЕЦЪТ носи отговорност за всички възникнали небаланси породени от потреблението на КЛИЕНТА.

5.1.3. КЛИЕНТЪТ приема да положи нормални усилия да уведоми ТЪРГОВЕЦА за обстоятелства, породени от промяна в дейността му, планови ремонти или други причини, които водят до значителни (над петдесет процента от среднодневното му потребление за дадения ден) отклонения в потреблението му за периода на действие на този договор. В случай на очаквано изменение или отклонение на своето потребление на активна електрическа енергия, КЛИЕНТЪТ информира ТЪРГОВЕЦА, за да може последният да отрази съответните изменения в прогнозните графици на снабдяване по отношение на потреблението на обектите, описани в Приложение № 2.

**5.2.** Обмен на информация.

5.2.1. За предоставянето и обмена на техническа и друга информация, с изключение на подписване на допълнителни споразумения, изменения и прекратяване, са упълномощени лицата, описани в Приложение № 1 „Оправомощени лица” - неразделна част от този Договор.

5.2.2. Всяка промяна или допълнение към съдържанието и допълнителните споразумения към Договора, както е определено в настоящия Договор, включително и прекратяване и/или продължение на Договора, се подписва от лицето, представляващо по закон съответната Страна, съгласно действащото законодателство.

5.2.3. В случай на промени на лицата по т.5.2.1. и т.5.2.2., Страните ще се информират за промяната писмено в срок до 7 (седем) дни преди влизане в сила на промяната.

**5.3.** Поверителност на информацията.

5.3.1. Всяка една от Страните по настоящия Договор е задължена да не разкрива условията на Договора пред трета страна, освен в случите с предварителното писмено съгласие на другата страна, като заинтересованата страна се задължава да положи усилия за ограничаване на разкриването на информацията в рамките на разрешеното от закона и освен ако е публично достъпна. Това ограничение не се прилага, когато Договорът се предоставя по искане на контролни органи от НАП, Сметна палата, Агенция за държавна финансова инспекция, МВР, съд, прокуратура или други държавни органи.

5.3.2. Всяка от Страните по Договора е длъжна да спазва изискването за поверителност на информацията до две (2) години след изтичане срока на действие на настоящия Договор.

# РАЗДЕЛ VІ. Непреодолима сила

**6.1** Обстоятелствата на непреодолима сила са непредвидени и непредотвратими събития от извънреден характер, извън контрола на страните по договора като, но неограничаващи се само до: война, саботаж, въстание, бунт, експлозия, пожар, природни бедствия (наводнения, земетресения, гръм, буря, свличания или срутвания, торнадо, обледеняване и др.)

**6.2.** При наличие на обстоятелства на непреодолима сила двете Страни се задължават взаимно да се уведомят във възможно най-кратък срок, но не по-дълъг от 10 (десет) дни от началото от възникването, както и да положат всички необходими усилия за намаляване или предотвратяване на вредите и последствията от тези обстоятелства.

**6.3.** В случай, че страната, позоваваща се на непреодолима сила, не изпрати уведомлението в срока по т.6.2., същата губи право да се позовава на непреодолима сила.

**6.4.** За времето на непреодолима сила двустранно се спира изпълнението на задълженията по договора.

# РАЗДЕЛ VІI. ПРЕКРАТЯВАНЕ НА ДОГОВОРА

**7.1.** Договорът се прекратява автоматично с изтичане на срока по т. 2.3.

**7.2.** Договорът може да бъде предсрочно в следните случаи:

7.2.1. По взаимно писмено съгласие между Страните.

7.2.2. Едностранно, по искане на всяка от Страните с отправянето до другата Страна на писмено предизвестие (в свободен текст), не по-малко от деветдесет (90) календарни дни от желаната дата на прекратяване на договора. При предсрочно прекратяване на подписания между страните договор, иницииращата прекратяването Страна, дължи обезщетение на другата Страна, равно на стойността на последнaта фактура за потребена електрическа енергия от КЛИЕНТА с включени такса Акциз, цена за „Задължения към обществото“ и Данък добавена стойност (ДДС) и/или други такси и допълнителни задължения, които могат да възникнат с промяна в законодателството и/или с решение на съответния регулаторен орган. Не се допуска компенсиране на срока на предизвестието с обезщетение за предсрочно прекратяване на договора.

**РАЗДЕЛ VIII. РЕШАВАНЕ НА СПОРОВЕ**

**8.1.** Всички спорове, породени по този Договор или отнасящи се до него, включително спорове, отнасящи се до неговото тълкуване, недействителност, изпълнение или прекратяване, или приспособяването му към нововъзникналите обстоятелства, се уреждат чрез преговори между Страните.

**8.2.** Ако не бъде постигнато споразумение, спорът ще бъде отнесен към компетентния съд в Република България. Отнасянето на спора за разрешаване от съда не е причина за прекратяване изпълнението на другите задължения по този Договор.

**8.3.** За всички, неуредени или противоречащи на Българското законодателство точки и въпроси в този Договор, се прилагат разпоредбите на действащото в Република България законодателство.

**РАЗДЕЛ IX. ЗАЩИТА НА ЛИЧНИТЕ ДАННИ**

**9.1** ТЪРГОВЕЦЪТ е администратор на лични данни по смисъла на Закона за защита на личните данни, като обработва лични данни самостоятелно или чрез възлагане на обработващи данните и в тази връзка осигурява спазването на изискванията на Регламент (ЕС) 2016/679 на Европейския парламент и на съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО /Общ регламент относно защитата на данните/.

**9.2.** ТЪРГОВЕЦЪТ И КЛИЕНТЪТ се задължават да спазват принципите за конфиденциалност на личните данни, станали им известни при изпълнение на настоящия договор, няма да ги разпространяват и няма да ги използват за други цели, освен за прякото изпълнение на договора.

**РАЗДЕЛ Х. ЗАКЛЮЧИТЕЛНИ РАЗПОРЕДБИ**

**10.1.** В случай, че между страните има сключени предходни договори и/или анекси към тях, същите се считат за отменени изцяло с подписването на настоящия договор.

**10.2.** В случай на нововъзникнали правни ограничения или промяна в нормативната уредба, Страните се задължават чрез допълнително споразумение да приведат настоящия договор в съответствие с новите норми.

**Този Договор се състои от ………… (…..) страници и се изготви и подписа в два (2) оригинални екземпляра на български език – по един за всяка от Страните. Неразделна част от договора са:**

Приложение № 1- оправомощени лица за информация и контакт;

Приложение № 2 - списък на местата на доставка с обектите на КЛИЕНТА, за които се доставя електрическа енергия по настоящия договор;

Приложение № 3 – ценово предложение на ТЪРГОВЕЦА.

**ТЪРГОВЕЦ: КЛИЕНТ:**

………………………………………... **проф. д-р инж. Йордан Мирчев Митев**  *Изпълнителен директор*

 **Димитър** **Михайлов**

 *Главен счетоводител*

**ПРИЛОЖЕНИЕ № 1 – Оправомощени лица за информация и контакт по Договор № …………………….…......…../…...…..............г. - за Обособена позиция № 2**

**От страна на ТЪРГОВЕЦА:**

|  |  |  |  |  |
| --- | --- | --- | --- | --- |
| **№** | **Име** | **Длъжност** | **Телефон / Мобилен** | **e-mail адрес** |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |

Фактурата в електронен вид се получава от клиента, чрез електронен портал, за който му е предоставен достъп, чрез акаунт- ЕИК и парола : …………………………………………...

**От страна на КЛИЕНТА:**

|  |  |  |  |  |
| --- | --- | --- | --- | --- |
| **№** | **Име** | **Длъжност** | **Телефон /**  **Мобилен** | **e-mail адрес** |
| 1 | Даниел Благоев | и.д. Директор ППД | +359 889309380 | ppd.direktor@bdz.bg |
| 2 | Таня Николова | Счетоводител | +359 884440621 | ppd@bdz.bg |
| 3 | Весeлин Христов | Лице за контакт | +359 886012062 | vhristov@bdz.bg |
| 4 | Даниел Благоев | Техническо лице | +359 889309380 | ppd.direktor@bdz.bg |

Забележка: Техническото лице - енергетик или друга длъжност, която технически поддържа обектите на КЛИЕНТА.

Фактури ще се получават на: **ppd@bdz.bg.**

**ПРИЛОЖЕНИЕ № 2 – Списък на местата на доставката с обектите на КЛИЕНТА**

**по Договор № ………….......…/….…….........г. - за Обособена позиция № 2, с прогнозно количество за периода на действие на договора в размер на 350 МВтч.**

|  |  |  |  |  |  |
| --- | --- | --- | --- | --- | --- |
| **Наименование обект** | **Абонатен номер / ИТН** | **Адрес на обекта** | **ЕРП** | **Идентификационен код** | **Предоставена мощност, кВт** |
| ЦПВК-Паничище | 32600060 | гр. Сапарева баня, местност Паничище | „ЧЕЗ Разпределение България” АД | 32Z103001444972М | 90 |
| ПВЦ-Приморско | 2727787 | гр. Приморско | „ЕВН България Електроснабдяване“ ЕАД | BG5521900800000000000000002727787 | 200 |
| ПВЦ-Росенец | 2727785 | гр. Бургас, парк Росенец | „ЕВН България Електроснабдяване“ ЕАД | BG5521900800000000000000002727785 | 50 |
| ПВЦ-Железничар |   | гр. Варна, комплекс Чайка | "Електроразпределение север" АД | 32Z41A0015710350 | 374 |
| ПБ-Ахтопол | 2727843 | гр. Ахтопол | „ЕВН България Електроснабдяване“ ЕАД | BG5521900828000000000000002727843 | 35 |
| ПБ-Фичоза |   | Вилна зона Варна, местност Фичоза | "Електроразпределение север" АД | 32Z410001413044V | 15 |
| ПВЦ-Вонеща вода |   | с. Вонеща вода | "Електроразпределение север" АД | 32Z4500052650318 | 15 |
| ПБ-Боаза |   | с. Златарица, спирка Боаза | "Електроразпределение север" АД | 32Z4500052680101 | 15 |
| ПВЦ-Родина |   | гр. София, парк Витоша | „ЧЕЗ Разпределение България” АД | 32Z1030004333501 | 30 |